CELEX: C2006/108/44
Language: et
Date: 2006-05-06 00:00:00
Title: Kohtuasi T-74/06:  3. märtsil 2006  esitatud hagi — Fox Racing  versus  Siseturu Ühtlustamise Amet

6.5.2006   
            
            
               ET
            
            
               Euroopa Liidu Teataja
            
            
               C 108/24
            
         3. märtsil 2006 esitatud hagi — Fox Racing versus Siseturu Ühtlustamise Amet
   (Kohtuasi T-74/06)
   (2006/C 108/44)
   Hagiavaldus esitati inglise keeles
   Pooled
   
      Hageja: Fox Racing Inc. (Morgan Hill, USA) (esindaja: solicitor P. Brownlow)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Lloyd IP Limited (Penrith, Ühendkuningriik)
   Hageja nõuded
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) (edaspidi “ühtlustamisamet”) esimese apellatsioonikoja 8. detsembri 2005. aasta otsus (asi R 1180/2004 — 1) osaliselt niivõrd, kuivõrd sellega jäeti rahuldamata registreerimistaotlus klassi 9 kuuluvate mootorratta- ja kaitsekiivrite ning mootorratturite ja jalgratturite kaitserõivaste jaoks ning klassi 25 kuuluvate rõivaste, nimelt vestide, vihmamantlite, džemprite, kampsunite, särkide, pükste, pluuside, retuuside, lühikeste pükste, kübarate, mütside, randmepaelte, peapaelte, kinnaste, püksirihmade, kingade, saabaste, sokkide ja põllede jaoks;
            
         
               —
            
            
               mõista kohtukulud välja ühtlustamisametilt.
            
         Väited ja peamised argumendid
   
      Ühenduse kaubamärgi taotleja: hageja
   
      Asjaomane ühenduse kaubamärk: sõnamärk “SHIFT” kaupadele klassides 9, 16, 18 ja 25 kuuluvate kaupade jaoks — taotlus nr 2 419 349
   
      Vastulause aluseks oleva kaubamärgi või tähise omanik: Lloyd Lifestyle Limited
   
      Vastulause aluseks olev kaubamärk või tähis: ühenduse kujutismärk ja varasem registreerimata sõnamärk “Shift” ning siseriiklik kujutismärk “Swift leathers” kaupadele klassides 9 ja 25
   
      Vastulausete osakonna otsus: jätta registreerimistaotlus rahuldamata
   
      Apellatsioonikoja otsus: tühistada vaidlustatud otsus niivõrd, kuivõrd sellega jäeti rahuldamata registreerimistaotlus “manomeetritele” ning kaupadele klassides 16 ja 18, jätta vaidlustatud otsus ülejäänud osas muutmata
   
      Õiguslikud alused: nõukogu määruse (EÜ) nr 40/94 artikli 8 lõike 1 punkti b rikkumine.